The Marshall Mathers LP

The Marshall Mathers LP нь 2000 оны 05 дугаар сарын 23-нд Aftermath Entertainment болон Interscope Records-оос гаргасан Америкийн реппер Эминэм-ийн гурав дахь студийн цомог юм. Цомгийг Доктор Дре, Эминэм нараар ахалсан 45 Кинг, Ах дүү Басс, Мел-Мэн нар хамтран бүтээжээ. Детройт хотын хэд хэдэн студид бичигдсэн тус цомогт Эминэмийн ядуу тарчиг байдлаас баяжсан тухай, түүний хөгжмийн ертөнцийг шүүмжилсэн, гэр бүл, эхнэрээсээ хөндийрсөн тухай зэрэг дотоод сэтгэлдээ тээж явдаг үгсүүдээ гаргасан байдаг. Цомогт аймшгийн хип хоп төрөл, хүнд хэлбэрийн хип хоп болон хошигносон хэв маягуудыг хослуулан гаргасан бөгөөд олны зөрчил маргааныг ихээр дагуулсан цомог болсон юм. Цомогт Дидо, RBX. Стики Фингаз, Снуп Догг, Эксзибит, Нэйт Догг, Д12 нартай хамтарсан дуунууд багтсан байна.

The Marshall Mathers LP цомог нь худалдаанд гарсан даруйдаа өмнөх цомог шигээ ихээхэн хэл ам, маргааныг дагуулж, Эминэм Америкийн поп соёл-ын тэргүүн хүн мэт болжээ. Энэ цомогт хүчирхийллийн шинжтэй, ижил хүйстнүүдийг үзэн ядсан, эмэгтэй хүнийг үзэн ядсан болон аллагын тухай ишлэлүүд төвлөрч байсанд шүүмжлэлийн гол шалтгаан болж байв. Тэр үеийн тэргүүн хатагтай Лин Чейни АНУ-ын Сенат-ын сонсгол дээр цомог дах дуунуудын үгийг шүүмжилж байсан бол, Канадын засгийн газар-аас Эминэмийг тус улсад оруулахаас татгалзах тухай ч яригдаж байжээ. Цомог хэдийгээр маргаантай байсан ч олны талархалыг дутахааргүй хүлээсэн бөгөөд Эминэмийн уянгын чадварыг өндрөөр үнэлж, цомгийг гүн сэтгэл хөдлөлийн тод жишээ гэж үзжээ.

The Marshall Mathers LP нь:
Цомог "The Real Slim Shady", "The Way I Am", "Stan" гэсэн гурван синглтэй. 
Billboard 200-д нэгдүгээр байранд орж, 8 долоо хоног дараалан тэргүүлсэн. 
Өмнөх жилд гарсан The Slim Shady LP цомогтой харьцуулахад арилжааны томоохон амжилт болсон бөгөөд эхний долоо хоногтоо 1.78 сая хувь борлогдсон нь АНУ-д хамгийн хурдан борлуулалттай студийн цомгуудын нэг болсон. 
Дэлхий даяар 25 сая хувь борлогдож бүх цаг үеийн хамгийн их борлуулалттай цомгуудын нэг болсон. 
Америкийн дуу бичлэг, үйлдвэрлэлийн холбоо (RIAA)-оос 11× platinum болон Diamond-оор баталгаажсан.
Бусад хэвлэлүүдийн дундаас Rolling Stone нь үүнийг 2000 оны шилдэг цомгоор нэрлэсэн. 
2001 оны Грэммийн шагнал гардуулах ёслол-оос "Шилдэг реп цомог"-ийн шагнал хүрсэн бол "The Real Slim Shady" нь "Шилдэг реп бие даасан үзүүлбэр"-ээр шалгарсан.
The Marshall Mathers LP нь цаг үеийн олон чартуудад багтсан бөгөөд Эминэмийн хамгийн шилдэг цомог гэж тооцогддог. Цомгийн үргэлжлэл нь The Marshall Mathers LP 2 нэртэйгээр 2013 онд гарсан.

Дууны жагсаалт
Стандарт хувилбар

Тусгай хувилбар

Хязгаарласан хувилбар (Нэмэлт диск)

Хязгаарласан хувилбар - Нэмэлт хувь

Цомгийн гаргасан амжилт
{| class="wikitable" style="text-align:center"
! rowspan="2" style="width:30px;" |Цомгийн нэр
! rowspan="2" style="width:270px;" |Цомгийн дэлгэрэнгүй
! colspan="10" |Чартад эзэлсэн байр
! rowspan="2" |Борлуулалт
! rowspan="2" style="width:175px;" |Гэрчилгээ
|-
! style="width:3em;font-size:75%" | АНУ
! style="width:3em;font-size:75%" | Австрали
! style="width:3em;font-size:75%" | Бельги
! style="width:3em;font-size:75%" | Канад
! style="width:3em;font-size:75%" | Дань
! style="width:3em;font-size:75%" | Франц
! style="width:3em;font-size:75%" | Герман
! style="width:3em;font-size:75%" | Шинэ Зеланд
! style="width:3em;font-size:75%" | Швецарь
! style="width:3em;font-size:75%" | Их Британи
|-
| The Marshall Mathers LP ||
Огноо: 2000 оны 05 дугаар сарын 23
Лэйбл: Aftermath, Interscope, Web
Формат: Диск, пянз, кассет, онлайнаар татаж авах, сонсох
|1
|1
|1
|1
|1
|2
|3
|1
|2
|1||
Дэлхий даяар: 25,000,000
АНУ: 14,600,000
Их Британи: 2,587,605
|
RIAA: 11× Цагаан алт
ARIA: 7× Цагаан алт
BEA: 2× Цагаан алт
BPI: 9× Цагаан алт
BVMI: 3× Цагаан алт
IFPI DEN: 6× Цагаан алт
IFPI SWI: 4× Цагаан алт
MC: 8× Цагаан алт
RMNZ: 5× Цагаан алт
SNEP: 2× Цагаан алт